Държавен вестник, бр. 62, 2012 г., стр. 59

БРОЙ  62	
Д Ъ Р Ж А В Е Н  В Е С Т Н И К 	
СТР.  59  
и за другите, опазва околната среда. В някои 
случаи се включват и задачи по контрол на 
други работници.
Монтьорът обикновено работи в екип, за 
което се изискват дисциплинираност, търпение, 
упоритост, отговорност, самоконтрол, коректност 
и лоялност. От него се изисква да има готовност 
за кариерно развитие и повишаване на квали­
фикацията, умения за пренагласа, способност 
за откриване и разпознаване на специфични 
сигнали в трудовата дейност, концентрация на 
вниманието и наблюдателност.
Монтьорът на енергийни съоръжения и 
инсталации работи със суровини и материали 
(конструкционни, топло- и хидроизолационни, 
антикорозионни, уплътняващи, смазващи и ми­
ещи вещества, хладилни агенти, студоносители 
и горива); техническа документация (специали­
зирана справочна и каталожна литература, кон­
структивна документация, компютър, приложен 
софтуер, професионална библиотека); основни и 
специализирани инструменти, стендове, машини, 
приспособления, измервателна апаратура и съо­
ръжения; лични предпазни средства и работно 
облекло.
За упражняващия професията „Монтьор на 
енергийни съоръжения и инсталации“ с придо­
бита втора степен на професионална квалифика­
ция в зависимост от специалността се изискват 
следните свидетелства за правоспособност:
– сертификат за работа с флуорирани парнико­
ви газове, необходим при извършване на дейности 
по експлоатация на съоръжения, съдържащи 
хладилни агенти, в съответствие с изискванията 
на Наредбата за установяване на мерки по при­
лагане на Регламент (ЕО) № 842/2006 относно 
някои флуорирани парникови газове, приета с 
ПМС № 336 от 2008 г. (ДВ, бр. 3 от 2009 г.);
– свидетелство за правоспособност по зава­
ряване:
• заварчик на ъглови шевове – Е2 и Е3, и 
заварчик на листов материал – G2;
• спойчик на медни тръби с твърд припой 
в съответствие с Наредба № 7 от 2002 г. за ус­
ловията и реда за придобиване и признаване 
на правоспособност по заваряване, издадена 
от министъра на образованието и науката (ДВ, 
бр. 100 от 2002 г.), и Наредбата за устройството 
и безопасната експлоатация на преносните и 
разпределителните газопроводи и на съоръже­
нията, инсталациите и уредите за природен газ, 
приета с ПМС № 171 от 2004 г. (ДВ, бр. 67 от 
2004 г.), в сила от 19.08.2008 г.;
– свидетелство за правоспособност:
• машинист на котли с високо налягане – II 
или I степен;
• машинист на енергийни котли;
• оператор на енергиен блок в съответствие 
с Наредба № 2 от 2001 г. за условията и реда за 
придобиване и признаване на правоспособност 
за упражняване на професия по обслужване на 
парни и водогрейни котли, издадена от министъра 
на образованието и науката и министъра на труда 
и социалната политика (ДВ, бр. 9 от 2001 г.), и 
Наредбата за устройството, безопасната експлоа­
тация и техническия надзор на съоръжения под 
налягане, приета с ПМС № 164 от 2008 г. (ДВ, 
бр. 64 от 2008 г.).
Лицата, които се преминали обучение и са по­
ложили успешно държавен изпит за придобиване 
на втора степен на професионална квалификация 
по професията „Монтьор на енергийни съоръ­
жения и инсталации“, специалност „Възобно­
вяеми енергийни източници“, удостоверена със 
свидетелство за професионална квалификация, 
могат да работят и като монтажници на след­
ните енергийни съоръжения: котли и печки за 
биомаса, термопомпи, повърхностни геотермални 
и слънчеви фотоелектрични преобразуватели и 
слънчеви топлинни инсталации.
2.2. Възможности за продължаване на про­
фесионалното обучение
Лице, придобило втора степен на професи­
онална квалификация по дадена специалност, 
може да се обучава по друга специалност от 
професията „Монтьор на енергийни съоръжения 
и инсталации“, като обучението му по общата 
задължителна професионална подготовка – един­
на за всички професионални направления, 
и отрасловата задължителна професионална 
подготовка – единна за всички професии от 
професионално направление „Електротехника 
и енергетика“, както и част от специфичната 
за професията задължителна професионална 
подготовка, се зачита.
Лице, придобило втора степен на професио­
нална квалификация по професията „Монтьор на 
енергийни съоръжения и инсталации“, може да 
се обучава по друга професия от професионално 
направление „Електротехника и енергетика“, 
като обучението му по общата задължителна 
професионална подготовка – единна за всички 
професионални направления, и отрасловата за­
дължителна професионална подготовка се зачита.
Лице, придобило втора степен на професио­
нална квалификация по професията „Монтьор 
на енергийни съоръжения и инсталации“, може 
да продължи обучението си за придобиване на 
трета степен на професионална квалификация по 
професията „Техник на енергийни съоръжения 
и инсталации“.
Лицата, придобили документ за професи­
онална квалификация (свидетелство за про­
фесионална квалификация или удостоверение 
за професионално обучение), практикуващи 
като монтажници на котли и печки за биома­
са, термопомпи, повърхностни геотермални и 
слънчеви фотоелектрични преобразуватели и 
слънчеви топлинни инсталации, задължително 
преминават на всеки пет години опреснителен 
семинар или курс. Опреснителните семинари 
или курсове се осъществяват от институциите 
по чл. 18, т. 1, 2 и 6 ЗПОО самостоятелно или 
съвместно с производители на оборудване или 
системи, от институти или асоциации. Опресни­
телните семинари или курсове са по актуални 
въпроси, включително и пo нови технологии, и 
дават възможност за обучение през целия живот 
в областта на съответните инсталации.